**Ministru kabineta noteikumu projekta**

**“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījums Ministru kabineta 2020. gada 9. jūnija noteikumos Nr. 360 *“*[*Epidemioloģiskās drošības pasākumi Covid-19 infekcijas izplatības ierobežošanai*](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)*”* (turpmāk – noteikumi) paredz noteikt īpašos nosacījumus Daugavpils un Kuldīgas pilsētās, nosakot divu nedēļu karantīnas periodu un papildu pretepidēmijas pasākumus sabiedrības veselības apdraudējuma novēršanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pamatojoties uz *Epidemioloģiskās drošības likuma* 36. panta pirmo un otro daļu, Covid-19 infekcijas izplatības pārvaldības likuma 4.panta 1., 2., 3., 5., 6., 7., 8., 11. daļu.Izvērtējot pašreiz esošo Covid-19 epidemioloģisko situāciju, kas uzrāda strauji pieaugošu Covid-19 saslimšanas gadījumu skaitu Daugavpils un Kuldīgas pilsētās, nepieciešams noteikt papildu pretepidēmijas pasākumus sabiedrības veselības apdraudējuma novēršanai un veikt grozījumu Ministru kabineta 2020. gada 9. jūnija noteikumos Nr. 360 *"Epidemioloģiskās drošības pasākumi Covid-19 infekcijas izplatības ierobežošanai"* (turpmāk –projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ņemot vērā to, ka 30.09.2020. Slimību profilakses un kontroles centrs (turpmāk tekstā – SPKC) ir reģistrējis ļoti augstu jaunu Covid-19 saslimšanas gadījumu skaitu (95), kas parāda ļoti strauju saslimšanas gadījumu pieaugumu tieši Daugavpilī un Kuldīgā, kur jau iepriekš tika reģistrēti lieli Covid-19 saslimšanas perēkļi, ir nepieciešams ieviest papildus piesardzības pasākumus šajās pašvaldībās, lai ierobežotu straujo Covid-19 izplatību šajās teritorijās. Kuldīgā Covid-19 14 dienu kumulatīvās saslimstības rādītājs ir 228 uz 100 000, bet Daugavpilī tas ir 72,6 (vidēji valstī 14 dienu kumulatīvais Covid-19 saslimstbas rādītājs ir 17,6). Tādējādi pēdējo dienu laikā gan Kuldīgā, gan Daugavpilī Covid-19 izplatība ir sasniegusi augstu riska līmeni un ir jāievieš gan cilvēku pulcēšanās ierobežojumi, gan jānosaka mutes un deguna aizsegu lietošanas prasības.Ņemot vērā to, ka efektīvi ieviešot ierobežojošos pasākumus 2 nedēļu laikā var panākt infekcijas izplatības ierobežošanu, ko varēs konstatēt salīdzinot saslimstības rādītājus 2 nedēļu laikā, īpašie pretepidēmijas pasākumi minētajās pilsētās tiek noteikti uz 2 nedēļām. **1.** Ņemot vērā to, ka daļa saslimšanas gadījumu ir saistīta ar izglītības iestādēm un apzinoties to, ka interešu un profesionālas ievirzes izglītības pasākumi rada papildus risku Covid-19 izplatībai bērnu vidū, nepieciešams ierobežot interešu un profesionālas ievirzes izglītību un citas ārpusskolas (ārpus formālās izglītības ieguves) nodarbības. Tas dos iespēju mazināt Covid-19 izplatības riskus, tajā pat laikā maksimāli saglabāt izglītības procesu klātienē.**2.** Kā liecina SPKC rīcībā esošā informācija, uzliesmojumi ar lielu skaitu inficēto personu tiek atklāti darba kolektīvos. Tādēļ, lai mazinātu infekcijas ienešanas risku darba kolektīvos, kas negatīvi ietekmē uzņēmumu darbību dēļ darbinieku darba nespējas, nepieciešams ierobežot cilvēku pulcēšanos ārpus darba kolektīva. Tādēļ projektā tiek noteikts ierobežojums amatiermākslas pasākumu, tai skaitā mēģinājumu norisei.**3.** Ņemot vērā augsto Covid-19 izplatību Daugavpilī un Kuldīgā ir projektā noteikts pienākums lietot mutes un deguna aizsegus šajās pilsētās publiskās vietās, kur notiek cilvēku drūzmēšanās un netiek ievērota 2 metru distance, tai skaitā sabiedriskajā transportā. Minēto prasību var neievērot pirmsskolas izglītības iestādēs un bērnu uzraudzības pakalpojumu sniegšanas vietās vienas grupas ietvaros, kā arī izglītības programmas apguvē izglītības iestādes vienas klases, grupas vai kursa ietvaros, ja kurss netiek dalīts grupās;**4.** Daugavpilī un Kuldīgā tiek noteikts, ka vielaicīgi iekštelpās nedrīkst pulcēties vairāk kā 500 cilvēku. Šis ierobežojums atbilst tam, kas tika noteikts sākotnēji 9.jūnijā apstiprinot Ministru kabineta noteikumus Nr.360. Vērtējot epidemioloģisko situāciju Daugavpilī un Kuldīgā šobrīd un iepriekšējo pieredzi, nosakot cilvēku pulcēšanās ierobežojumus, tiek uzskatīts, ka šis ierobežojums ir optimāls un sabalansē riskus sabiedrības veselībai un nodrošina iespējas saimnieciskajai darbībai šajās administratīvajās teritorijās.**5.** Lai ierobežotu laiku, kuru cilvēki pavada ēdināšanas pakalpojumu sniegšanas vietā, īpaši bāros un restorānos, nepieciešams noteikt darbības laika ierobežojumus ēdināšanas pakalpojumiem. Ņemot vērā to, ka nakts laikā šie pakalpojumi mazāk tiek izmantoti ēdināšanai, bet izklaidei ar alkohola patēriņu, kā rezultātā cilvēki mazāk ievēro piesardzības pasākumus, tiek noteikts, ka ēdināšanas pakalpojumu sniegšana nenotiek ilgāk par 24:00.**6.** Ņemot vērā to, ka organizēti pasākumi, kuros cilvēki aktīvi pārvietojas, piemēram dejas, rokkoncerti u.c. pasākumi, kuru laikā cilvēki neatrodas fiksētās sēdvietās, veicina Covid-19 izplatību, tiek noteikts, ka organizēti pasākumi šajās pašvaldībās tiek aizliegti. Tā kā cilvēkiem atrodoties fiksētās sēdvietās ir iespējas nodrošināt maksimālu distancēšanos un nodrošināt cilvēku plūsmu kontroli, šādi pasākumi netiek aizliegti. Šādi pasākumi ir teātra izrādes, koncerti, kino seansi, konferfences utml. |
| 3. | Projekta izstrādē iesaistītās institūcijas un publiskas personas kapitālsabiedrības | Slimību profilakses un kontroles centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Daugavpils un Kuldīgas administratīvo teritoriju iedzīvotājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas, Slimību profilakses un kontroles centra, Daugavpils un Kuldīgas pilsētu domes mājaslapās, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Veselības ministre I. Viņķele

Vīza: valsts sekretārs D. Mūrmane-Umbraško

Feldmane 67876119

jana.feldmane@vm.gov.lv